Askøybrua
Store norske leksikon,Teknologi og industri,Transport,Samferdsel,Broer,Broer i Norge
Askøybrua er en tofelts veibro på fylkesvei 562 over Byfjorden i Vestland. Broen forbinder Askøy med fastlandet.
Historikk Askøybrua ble påbegynt i 1989, og ble offisielt åpnet 12. desember 1992. Den var fra åpningen og frem til Hardangerbrua ble åpnet i 2013 Norges lengste hengebro. Brobjelken ble blåmalt for å fremheve det monumentale utseendet. Fargesettingen, tårnavslutningen og belysningen ble utført av Selberg Arkitekter AS. Tekniske data Askøybroen har ett kjørefelt i hver retning, og dessuten gang- og sykkelbane. Brotårnene har en høyde på 152 meter.  Type: Hengebro  Materiale: Stål  Total lengde: 1057 meter Lengste spenn (hovedspenn): 850 meter Seilingshøyde: 63 meter Les mer i Store norske leksikon bro Askøy